《天雄关》
清代·李骥元

左排山万峰，右包江一道。矗矗天雄关，冲霄崖未了。

地鸣钟鼓多，天入秦陇小。波涛碧油油，霜霰白皓皓。

自经阁道行，群山拓怀抱。及兹历益峻，如鹤凌苍昊。

莫去寻山僧，僧归白云表。

作者简介：清四川绵州人，字凫塘。李调元弟。乾隆四十九年进士，授编修。后迁左春坊左中允，入直上书房，以劳瘁卒官，年四十五。诗学东坡。有《云栈诗稿》。